ועדת הכספים, כנסת 20, פרוטוקול מספר 793, 2017-08-06 10:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: מיקי לוי, אתה ביקשת הצעה לסדר, נעשה את זה קצר.

משה גפני: אני לא שמתי לב שסדר היום אצלנו הפך להיות סדר יום קשה מאוד היום.

איילת נחמיאס ורבין: כי הרבה עובדים מפוטרים.

איילת נחמיאס ורבין: הרבה עובדים עשויים להיות מפוטרים.

משה גפני: אי-אפשר לברוח מזה.

משה גפני: כוועדה שאכפת לה מהעניין, אנחנו מטפלים בזה גם בפגרה.

משה גפני: אני משבח את חברי הוועדה על זה שהגיעו בפגרה, אני הייתי בטוח שנהיה פה שניים-שלושה חברי כנסת, ומתברר שלחברי הכנסת יש אחריות ציבורית גדולה, במיוחד כאשר מדובר על עובדים.

משה גפני: אני משבח את זה.

משה גפני: מיקי לוי, בבקשה.

מיקי לוי: אדוני, פניתי אליך בשבוע שעבר בבקשה דחופה לכינוס דיון דחוף נוכח ההחלטה מחודש אפריל – אני רוצה שתקשיב.

מיקי לוי: עסקינן בדיני נפשות, אתה יודע שאני לא מעלה סתם.

מיקי לוי: בשבוע שעבר ביקשתי ממך לכנס דיון דחוף בנושא המתמחים בפריפריה, שהמענקים בוטלו להם למרות ששלוש שנים כן אישרו להם כפי שהתחייב משרד הבריאות גם כלפי חברי הוועדה הזו, כלפיך – הפרוטוקול רושם – וגם כלפי המתמחים, טרם החלטתם באיזה בית חולים לעשות את ההתמחות.

מיקי לוי: לאחר בירור עם היועצת המשפטים, גברת שגית, כשהוועדה העלתה את הנושא הזה, הממונה על השכר, על דעת עצמו קיבל החלטה – יעקב ערן, שאני מעריך אותו מאוד מהעבודה המשותפת בפעם הקודמת – ללא ידיעת שר הבריאות וללא ידיעת ההסתדרות הרפואית – ואני בדקתי את זה – להפסיק את המענקים לסטז'רים בפריפריה.

מיקי לוי: אני מבקש שהוועדה תשלח בכמה כסף מדובר, למה מפרים התחייבות שלטונית כלפי חברי ועדת הכספים, ועל אחת כמה וכמה כלפי הסטז'רים.

מיקי לוי: יש לי מסמכים רשמיים שההטבה הזו מצוינת בהם.

מיקי לוי: אני מבקש כי יצא מכתב עם השאלות הללו לממונה על השכר, ושנפעל להחזר המענקים.

מיקי לוי: בית החולים "גליל" בנהריה.

מיקי לוי: למרות כל מה שעשינו כאן, השקענו פה שעות על שעות על שעות, מצבו המתדרדר של בית החולים בנהריה והסיכון האפשרי לצמצום השירותים שלו לתושבי כל הצפון: - -

דב חנין: זה לא סיכון, מפסיקים - - -

מיקי לוי: נהריה, שלומי, מעלות וכל אלה, מתפרסמות עכשיו הודעות שבית החולים מצמצם את השירותים הרפואיים שלו ל-600,000 תושבים בצפון הארץ.

מיקי לוי: לא רק שלא נתנו לו את ה-300 מיליון, יש לו עכשיו חוסר של 30 מיליון מדי חודש בחודשו.

מיקי לוי: אני מבין שתושבי גוש דן, תל אביב, ירושלים, במקומות שאנחנו גרים בהם – החיים שלהם שווים יותר מאשר חייהם של תושבי הצפון.

מיקי לוי: וכך המדינה אמרה שצריך לשמור על תושבי הפריפריה, למרות שאני לא אוהב את המושג הזה.

מיקי לוי: אני מבקש בפגרה לקיים דיון דחוף, זה לא יכול להמשיך כך.

מיקי לוי: לא יכול להיות שכולם ימשיכו להתעלל בבית החולים בנהריה.

מיקי לוי: נושא שלישי – הטבות מס מצד האוצר לרוכשי אופנוע בעל שלושה גלגלים.

מיקי לוי: כאן בוועדה הזאת – ואתה נתת את ידך לעניין הזה – הורדנו את המסים על אלה שרכשו אופנועים בעלי שלושה גלגלים במטרה להתגבר על חלק מתאונות רוכבי האופנוע.

מיקי לוי: וראו זאת פלא, חד-צדדית האוצר, אגף התקציבים, מבטל החלטה שלנו, של הוועדה הזאת.

מיקי לוי: מתחילים לקושש כסף, 1.8 מיליון שקל.

מיקי לוי: זה סכום ההטבה, לא חשוב אחר-כך שעושים תאונות, חיים נגדעים, והטיפול בפצועים בבית החולים יעלה עשרות מונים.

מיקי לוי: הוועדה קיבלה החלטה באופן חד-צדדי, אגף התקציבים מבטל את זה.

מיקי לוי: אדוני, אני מבקש שיצא מכתב דחוף – אסור להם לבטל החלטה של ועדת הכספים.

מיקי לוי: משהו טוב, חיובי לסיום.

מיקי לוי: זוכר אדוני את המאבק באגף התקציבים בנושא חברות הארנק?

מיקי לוי: הם רצו שלושה חודשים, אנחנו הסתודדנו ואמרנו לא יעזור להם כלום, עד סוף השנה.

מיקי לוי: בהצבעת בזק סיכמנו שההטבות האלה של 25% במקום 33% יהיו עד לסוף השנה.

מיקי לוי: גם רשות המסים מודה שהיא מצפה לשלושה מיליארד שקל.

מיקי לוי: יש מיליארד שקל עודף בגלל ההצבעה הזאת, ובגלל ההתעקשות של היועצת המשפטית וגם שלך.

מיקי לוי: אבל אף אחד מהם לא יבוא ויגיד תודה רבה.

משה גפני: קודם כל, אני מודה לך על הדברים שהעלית.

משה גפני: לגבי הנושא הראשון, אני מוציא מכתב לערן יעקב, כמובן עם העתקים.

משה גפני: אנחנו נעקוב אחרי זה.

משה גפני: לגבי הנושא של האופנועים, אני ראיתי את המכתב שלך, אני רוצה ללמוד את זה יותר.

משה גפני: , אם אכן הדברים כפי שאתה מציג אותם הם כאלה, אכן נטפל בזה.

משה גפני: דיברתי עם שר הבריאות לגבי הנושא של בית החולים "גליל" בנהריה.

משה גפני: אנחנו קיימנו על זה כמה דיונים, ואם אכן יתברר שזו תמונת המצב, אנחנו נטפל בזה.

משה גפני: אני שמח על כך שוועדת הכספים הפכה להיות כתובת לכל כך הרבה בעיות, בגלל שחלק מהבעיות נפתרות.

משה גפני: הנושא של שתולה נפתר רק לאחרונה.

משה גפני: זה לא הדבר היחיד.

איילת נחמיאס ורבין: זה לקח הרבה זמן.

איילת נחמיאס ורבין: כי לא עזבת.

משה גפני: בקדנציה הקודמת המפעלים נסגרו.

משה גפני: לא זמן, כן זמן, נסגר.

רחל עזריה: ההצעה לסדר שלי, כבוד היו"ר.

רחל עזריה: יש לי גם הצעה לסדר.

רחל עזריה: האמת היא שהיא גם קשורה לבריאות.

רחל עזריה: אני אעשה אותה בקצרה.

רחל עזריה: הנושא הוא הרפואה בירושלים, זה מתחבר מאוד.

רחל עזריה: משבר הדסה, שאנחנו יודעים עליו היטב, וכל מה שהתגלגל אחר-כך עם המחלקה ההמטו-אונקולוגית, העלו לסדר-היום לא רק את הנושא של רפואה בירושלים, אלא גם הנושא של בתי החולים הציבוריים שנתקלים בבעיות חוזרות ונשנות.

רחל עזריה: בית החולים "שערי צדק" מתמודד עם אתגרים לא קטנים.

רחל עזריה: אני יודעת שכבוד היו"ר מכיר את זה היטב, את הנושא של בית החולים "שערי צדק", והצורך בסיוע.

רחל עזריה: יש להם 16 מיליון שקל שהם כספי תמיכות בינוי שפורסמו לציבור והם נשארו במשרד הבריאות ולא עוברים.

רחל עזריה: זה אירוע של משרד הבריאות, ואני מבקשת את סיועך ועזרתך בנושא הזה של בית החולים "שערי צדק" כדי להקל עליהם.

רחל עזריה: אני חושבת שבכלל אנחנו צריכים לקיים דיון בנושא בתי החולים הציבוריים.

משה גפני: השאלה היא אם אנחנו מקיימים את הדיון הזה, או שוועדת העבודה, הרווחה והבריאות.

רחל עזריה: זה על העברה תקציבית.

משה גפני: זה נושק אחד לשני בגלל שיש פה גם כסף, אבל גם בריאות.

רחל עזריה: אז אפשר לעשות את זה ביחד.

רחל עזריה: לא אכפת לי, אין בעיה, אפשר לעשות את זה ביחד.

משה גפני: בסדר, נדבר על זה.

רחל עזריה: אני חברה בוועדת כספים, לכן אני מעלה את זה פה.

רחל עזריה: הנושא של בתי החולים הציבוריים והתקצוב של בתי החולים הציבוריים – הם נופלים בין הכיסאות בגלל שהם לא קופות החולים הגדולות שיש להם בגלל ה - - -.

רחל עזריה: אנחנו דנו בזה אז, אבל זה הולך ומחמיר, ובירושלים זה נושא שהוא עוד יותר חמור.

משה גפני: אני אדבר אתך על זה.

משה גפני: נראה מה לעשות.

רחל עזריה: אני אוציא מכתב בהמשך היום.

משה גפני: תודה רבה.

משה גפני: אני הולך לפי הסדר.

משה גפני: הסעיף הראשון הוא אישור מוסדות ציבור לעניין סעיף 46 ואישור מוסדות ציבור לעניין סעיף 61.

משה גפני: ארז אורעד, הממונה על סעיף 46.

משה גפני: אני מבקש לפני שאתה אומר, נדמה לי שמיקי לוי העלה בישיבה הקודמת את הסיפור ההוא.

משה גפני: בסעיף 61, בבקשה שהגשתם יש את מאיר קקון, שעלה חשד מסוים.

משה גפני: אני מבקש לדעת, אני רואה שהוא נמצא ברשימה.

משה גפני: מה המצב שלו?

ארז אורעד: בוקר טוב לכולם.

ארז אורעד: כבוד היושב-ראש הרב משה גפני, חברי ועדת הכספים וחברים נכבדים אחרים של הכנסת, אני מביא לשולחנכם, שולחן ועדת הכספים, שתי רשימות לאישור ועדת הכספים לפי סעיף 46.

ארז אורעד: רשימה שמספרה 11-657-17 לאישור מוסדות ציבור כזכאים להטבות מס לפי סעיף 46, ורשימה נוספת, שאנחנו נרחיב עליה את הדיבור לפי סעיף 61ד לחוק מיסוי מקרקעין.

ארז אורעד: הרשימה הזאת, מספרה 11-661-17.

ארז אורעד: שתי הרשימות האלה מובאות לשולחן ועדת הכספים לאישור של הוועדה.

ארז אורעד: אני אתייחס בקצרה למה שהעלה חבר הכנסת מיקי לוי.

מיקי לוי: אתה רוצה ללכת לפי הרשימה?

ארז אורעד: לא, אנחנו נלך לפי מה שאתה רוצה, אין בעיה.

משה גפני: נלך לפי הסדר.

משה גפני: ארז, השאלות הן כדלהלן: אני מבקש לדעת אם בבדיקות שלכם העליתם איזשהו ממצאים שאנחנו צריכים לדעת עליהן, שיש אתם בעיות, אין ניהול תקין או שאין דברים אחרים או שיש בעיות.

מיקי לוי: חד-משמעית.

מיקי לוי: אני שלחתי לו רשימה מקדימה.

משה גפני: תשובה על זה.

משה גפני: אחרי זה נדבר על 61.

ארז אורעד: לגבי הרשימה הזאת שלחת לי רשימה מקדימה?

מיקי לוי: כן, לא?

מיקי לוי: טעות שלי.

מיקי רוזנטל: מה אמרנו?

מיקי רוזנטל: מה התשובה?

מיקי רוזנטל: יש לו 30 מיליון מחזור, לא רע.

ארז אורעד: הרשימה הזאת נבדקה על-ידי המפקחים של מוסדות ציבור ומלכ"רים.

ארז אורעד: היא הועברה לוועדה הציבורית הפנימית בתוך רשות המסים.

ארז אורעד: התקיים עליה דיון בשיתוף נציגי ציבור, שיתוף נציגי משרד המשפטים וכיוצא בכך, ומצאו אותם מבחינה מקצועית, טכנית, קריטריונים פרוצדורליים – ואני מדגיש כאן, לא מחלוקת ציבורית עמוקה – שהם ראויים לעלות לאישור ועדת כספים.

ארז אורעד: היא עברה לאישור מנהל רשות המסים, שיש לו האצלת סמכות משר האוצר, והגיעה כאן לשולחנכם.

ארז אורעד: מעבר לזה, אין לי מה להוסיף לגבי הרשימה.

משה גפני: אין מחלוקת ציבורית עמוקה לגבי אלה שנמצאים כאן.

מיקי רוזנטל: למה האישור הוא רטרואקטיבי אדוני?

ארז אורעד: האישורים לגבי סעיף 61 – זה לא בידי – ניתנים באופן רטרואקטיבי.

ארז אורעד: אני אפתח חלון קטן – סעיף 46 הוא סעיף שנותן זיכוי לתורם לעמותה מסוימת שיש לה אישור של מוסד ציבורי, וזה מעתה ואילך.

ארז אורעד: זאת אומרת, הסתמכות של צד ג'.

משה גפני: זה לא רטרואקטיבי.

ארז אורעד: כאן אני לא יכול לתת 46 רטרואקטיבי, אלא בסעיף 61, בדרך כלל מבקשות אותו אותן עמותות שהיו זכאיות לאישור של מוסדות ציבור, לא ביקשו את זה בזמן, הייתה להן עסקה, זה חוק מסמ"ק.

ארז אורעד: זה נותן להם פטורים ממס רכישה, ממסי מכירה, שבח למיניהם וכיוצא בכך.

ארז אורעד: ואז הם באים לוועדת הכספים.

ארז אורעד: ועדת הכספים החליטה לפני שנים רבות – לפני היותי בתפקיד – שבעניין 61ד אנחנו נותנים אישורים רטרואקטיביים.

ארז אורעד: אני אומר כאן לפני ועדת הכספים – אני חושב שצריך להגביל את האישורים האלה, וזה המקום - - -

משה גפני: אנחנו דנים על העניין, ונראה אם נשנה עוד פעם את החקיקה.

משה גפני: נדבר על זה.

ארז אורעד: על שולחנכם יש הצעת חוק שאני רוצה - - -

משה גפני: אוקיי.

משה גפני: מיקי, יש לך שאלות?

מיקי לוי: סידורי 2.

ארז אורעד: רגע, אתה רצית להתייחס לגבי מאיר קקון.

משה גפני: לגבי קקון, בבקשה.

משה גפני: סעיף 61.

ארז אורעד: לגבי מאיר קקון – כאן אני חוזר ומדגיש, ואני רוצה לומר את זה, ושירשם גם לפרוטוקול, אותו מאיר קקון שהוטל בו דופי בישיבה הקודמת של ועדת הכספים הוא לא אותו אדם, הוא אדם אחר.

ארז אורעד: יש לנו גם תעודת זהות שלו לפי פסקי דין שהוצאנו.

ארז אורעד: הופנה מכתב חריף גם אליך, כבוד היושב-ראש, משה גפני, מעמותת "אוהל אשר" שהיא צעקה על השבר הזה.

ארז אורעד: אומרים: הרב מאיר קקון שליט"א הוא אדם ישר דרך, עוסק בלימוד תורה.

משה גפני: מי כותב את זה?

ארז אורעד: "אוהל אשר".

ארז אורעד: פשוט הטלתם פה כתם על אדם.

משה גפני: בקיצור, זה לא אותו אדם.

משה גפני: זה לא תכנית "חיים שכאלה".

ארז אורעד: זה לא אותו אדם.

ארז אורעד: אין לו עסק בבורסה, אין לו שום דבר, בוודאי לא בניירות ערך.

משה גפני: ומה שהעלה חבר הכנסת מיקי לוי?

ארז אורעד: אין פה שום שאלה, קודם כל.

ארז אורעד: מה שאני מבקש שיירשם לפרוטוקול, שמאיר קקון מעמותת "אוהל אשר" נקי כפיים בנושא הזה.

שלי יחימוביץ': איך אתה יודע?

מיקי לוי: - - - סייגתי את דברי.

ארז אורעד: יש מושג כזה, חבר הכנסת מיקי לוי, שניזהר - - -

משה גפני: די ארז, יש לנו סדר-יום ארוך.

משה גפני: לא נתחיל לדון מה זה נקי כפיים.

משה גפני: אני מודה לך, תודה.

משה גפני: מיקי, שאלות ונתקדם.

מיקי לוי: מהרשימה החדשה, סידורי 2.

מיקי לוי: פתחיה מוסדות לחינוך מיוחד.

מיקי לוי: אני מבקש לבדוק האם ליצחק גולדקנופף – נכון לשנת 2010 הוא היה מנכ"ל פתחיה מוסדות לחינוך מיוחד.

מיקי לוי: האם יש לו תפקיד רשמי בעמותה זו, שכיום המחזור השנתי שלה הוא מעל 52 מיליון שקל?

ארז אורעד: הוא המנכ"ל של העמותה.

מיקי לוי: הוא מנכ"ל העמותה?

רחל עזריה: אבל הוא מנכ"ל של עוד די הרבה עמותות, לא?

ארז אורעד: לגבי העמותה הזאת ששאלה, לפי הרישומים שלי וביקורת של המפקח, הוא מנכ"ל העמותה.

רחל עזריה: הוא לא מנכ"ל של עוד כמה עמותות?

ארז אורעד: יכול להיות.

רחל עזריה: וזה בסדר מבחינתכם?

משה גפני: מה השאלה, מיקי?

מיקי לוי: יש מלא עמותות שהוא מנכ"ל שלהן.

מיקי לוי: הבן אדם שולט על מיליונים.

משה גפני: מה אתה רוצה שהוא יעשה?

מיקי לוי: אני שואל אם זה תקין בעיניך.

ארז אורעד: אין שום מקום בחוק שאומר שהוא יכול להיות מנהל חברה אחת.

רחל עזריה: לא, זה לא אותו דבר, חברה ועמותה שמקבלת תרומות.

משה גפני: עם כל הכבוד, אלו דיונים מעניינים מאוד.

משה גפני: אמרת, זה לא תפקידך מבחינת החוק לבדוק.

משה גפני: אני מכיר את הרב גולדקנופף.

משה גפני: גם רחל עזריה מכירה אותו.

משה גפני: הוא עומד בראשן של הרבה עמותות, אבל הוא עושה דברים טובים.

משה גפני: אם הוא עבר את הביקורת של המחלקה, אז הוא צריך לקבל סעיף 46.

משה גפני: הוא עושה עבודות טובות.

מיקי לוי: הלאה, סעיף 11.

מיקי לוי: אין לו ניהול תקין.

מיקי לוי: לבית הכנסת "לב הגבעה" אין ניהול תקין.

ארז אורעד: יש אישור של הגשת מסמכים.

ארז אורעד: נמצא איתי פה מר בני למקין, עורך דין מרשם העמותות שיעיד על כך.

משה גפני: רשם העמותות לגבי ניהול תקין, בבקשה.

בנימין למקין: לכל העמותות פה יש אישור ניהול תקין.

בנימין למקין: יש כאלה שכתוב אישור על הגשת מסמכים, אבל זה לגבי עמותות חדשות יחסית, אבל זה עדיין אישור ניהול תקין מבחינת הוועדה, תמיד היה ככה.

משה גפני: ומה זה לשנה?

ארז אורעד: אני רוצה להסביר את זה.

ארז אורעד: קודם כל לשנה, אני עוד פעם חוזר ואומר, כבוד הרב גפני, מכיוון שלא רצינו לתת לעמותות לחכות שנתיים, עשינו סיכום עם רשם התאגידים, שהוא גם רשם העמותות לקבל אישור ניהול תקין תחליפי, דהיינו, עמותה שרוצה לפתוח ולעשות פעילות מבורכת לא תעוכב - - -

משה גפני: אמרת את זה בישיבה הקודמת.

ארז אורעד: אמרתי את זה, ואני אגיד את זה עוד פעם.

משה גפני: אתה אומר את זה עכשיו בגלל שיש ציבור גדול יותר.

ארז אורעד: בוודאי, שכולם ידעו.

ארז אורעד: אני אגיד את זה עוד פעם.

מיקי לוי: אבל אני רושם את התאריך, כי אני רוצה דיווח בעוד שנתיים שיש ניהול תקין.

שגית אפיק: בעוד שנה.

שגית אפיק: הוא מקבל רק לשנה.

ארז אורעד: במקרים כאלה, חבר הכנסת מיקי לוי, זה אישור לשנה בלבד.

מיקי לוי: אתה תבוא ותדבר.

מיקי לוי: סידורי 12, עמותת "חן לחיים", יניב בן דוד.

מיקי לוי: אני מסייג את דברי.

מיקי לוי: אני מבקש מכם לבדוק, הוא נחשד בהונאה של מיליונים והורשע בעניינה של רשות המסים, הפקיד חשבוניות מזויפות.

מיקי לוי: אני מבקש לעכב את זה.

מיקי לוי: אני אתן לך את כל הפרטים ואני מסייג את דברי.

מיקי לוי: סעיף סידורי 12.

מיקי לוי: אדוני, אני מבקש לעכב את האישור.

מיקי רוזנטל: אני מצטרף לבקשה, גם אנחנו קיבלנו תלונות על זה.

מיקי רוזנטל: אני לא יודע אם זה אותו אדם אגב.

מיקי רוזנטל: בגלל ההערה הקודמת שלכם – השם הוא ודאי, אבל תבדקו את זה.

משה גפני: מיקי, חשד לפלילי, אנחנו מעכבים.

משה גפני: ארז, אנחנו מבקשים בדיקה מחודשת של העניין הזה, אם הוא יכול לקבל סעיף 46.

ארז אורעד: רק להגיד לפרוטוקול, אנחנו לא יודעים לגבי כל אחד אם יש חקירות או לא.

ארז אורעד: אי-אפשר לבדוק את הנושאים האלה.

מיקי רוזנטל: הוא גם הורשע.

משה גפני: אין בעיה.

משה גפני: אין לאף אחד טענה.

משה גפני: כפי שאנחנו נוהגים בקדנציה הזאת, אני מבקש, אם אכן החשדות שהעלה מיקי לוי הן נכונות, לא להביא את זה לאישור.

משה גפני: תבדוק את זה יותר עמוק.

משה גפני: אם אכן החשדות אינן נכונות ויתברר כפי שהתברר במקרה הקודם, שמדובר במישהו אחר, אז תביא אותו בישיבה הבאה.

משה גפני: תודה רבה, אנחנו מוציאים את זה מהרשימה.

מיקי לוי: לא גמרתי, יש לי הרבה חשודים.

מיקי לוי: סעיף 16.

משה גפני: אתה לא מקשיב למה שעושים.

משה גפני: העלית חשד לפלילים, אמרתי להוציא את זה.

מיקי לוי: אני ממשיך ברשימה.

מיקי לוי: אני ממשיך ברשימה.

מיקי לוי: תודה רבה אדוני.

מיקי לוי: סעיף 16, שירשם בפרוטוקול שאין לו ניהול תקין.

ארז אורעד: הגשת מסמכים.

ארז אורעד: אותו דבר כמו התשובה הקודמת.

שגית אפיק: שים לב שהוא לשנה.

מיקי לוי: לשנה.

מיקי לוי: אני מקבל את התיקון.

מיקי לוי: סעיף 21 – האם העומד בראש העמותה הזו הוא יהושוע יואל, אותו יהושוע יואל מעיריית חדרה אשר הורשע בעבירות שוחד ומרמה?

משה גפני: מאיפה הוא משיג את זה?

משה גפני: אתה עדיין במשטרה?

מיקי לוי: אם יש רמאים, למה שאני אתן להם?

מיקי לוי: יהושוע הורשע בכל הנושא של עיריית חדרה לפני מספר שנים – קבלת שוחד, עבירות שוחד ביחד עם ראש העירייה.

מיקי לוי: אם זה אותו בן אדם, אני לא מוכן.

ארז אורעד: אנחנו נבדוק את זה.

ארז אורעד: לשם ייעול, אני מציע שבפעם הבאה אנחנו נחובר למאגרי המידע של מיקי לוי.

מיקי רוזנטל: למאגר הזה קוראים "גוגל".

מיקי לוי: אני מסייג את דברי.

מיקי לוי: בזהירות.

מיקי לוי: אבל אין לי ברירה.

מיקי לוי: אני מסייג את דברי.

מיקי לוי: יבדקו אם מדובר באותו אדם, אם לא, אני מתנצל למפרע.

מיקי לוי: סעיף 41, סידורי – אין לו ניהול תקין, אין דוחות חודשיים, אין כלום שם.

מיקי לוי: יש קצת בלגן.

ארז אורעד: זאת השנה כמו מקודם.

רחל עזריה: איך זה נקרא?

משה גפני: "אם.

משה גפני: אס.

משה גפני: ישראל" בע"מ.

משה גפני: זה לשנה, גם חדש כנראה.

ארז אורעד: אושר לשנה.

מיקי לוי: אין לו דוחות כספיים, נכון?

ארז אורעד: אכן.

ארז אורעד: אושר לשנה בשל מחזור נמוך.

ארז אורעד: יש לנו הוראת ביצוע שבדרך שאומרת שמחזור מינימלי צריך להיות 30,000 שקל.

ארז אורעד: בין 30,000 ל-50,000 שקל, על מנת שתהיה לנו הוכחת רצינות, אנחנו נותנים את האישור לשנה בלבד כפי שנחתם בעמותה הזאת.

דב חנין: איך נותנים אישור אם אין את כל האישורים?

שלי יחימוביץ': איך יש שורה כזו של עבריינים?

שלי יחימוביץ': זה מזעזע.

שלי יחימוביץ': כל עבריין יכול לפתוח עמותה?

מיקי רוזנטל: אין לו דוחות כספיים.

מיכל בירן: כל עבריין יכול להיות ראש ממשלה, אז לפתוח עמותה?

קריאות: - - -

מיקי לוי: אבל יש לו כסף ציבורי.

מיקי רוזנטל: אין חשדות נגדו, רק אין לו ניהול תקין.

איילת נחמיאס ורבין: לא צריך תעודת יושר כדי להקים עמותה.

מיקי לוי: אני לא אומר שצריך.

ארז אורעד: המסלול של העמותות הוא כזה: המשפך הראשוני נמצא לשמאלי, רשם העמותות.

ארז אורעד: הם בודקים את כל הסידורים, בודקים את המטרה הציבורית.

ארז אורעד: אז זה מגיע לרשות המסים.

ארז אורעד: אנחנו נמצאים בקצה הדרך ועושים את הבדיקות ככל יכולתנו.

מיקי לוי: אז גם הוא לשנה?

ארז אורעד: זה לשנה, כתוב לשנה.

מיקי לוי: האחרון שיש לי, אדוני.

מיקי לוי: סעיף סידורי 43 – שיירשם בפרוטוקול, אין ניהול תקין.

משה גפני: זה גם לשנה.

ארז אורעד: אותו דבר – הגשת מסמכים.

מיקי לוי: אני חייב לציין את זה בפרוטוקול.

ארז אורעד: אישור הגשת מסמכים לשנה בלבד.

משה גפני: מיקי, יש עוד?

משה גפני: לנוכח ההערות של חבר הכנסת מיקי לוי, אנחנו מוציאים באופן זמני את סעיף 12 ו-21.

משה גפני: העלה חבר הכנסת מיקי לוי חשדות שהתפרסמו, לא שאנחנו יודעים מהם.

משה גפני: אנחנו מבקשים בדיקה חוזרת של הנושאים הללו, של שתי העמותות שהעלה חבר הכנסת מיקי לוי.

משה גפני: אנחנו לא נצביע עליהן עכשיו, הן יוצאות מהרשימה.

משה גפני: אנחנו נצביע על הרשימה בלעדיהן.

משה גפני: אני מבקש לבדוק את זה בדיקה נוספת.

משה גפני: כפי שאמרתי, אם אכן יתברר שהחשדות מוצדקים, לא להביא את זה, לא נאשר להם.

משה גפני: אם החשדות לא מוצדקים – החליפו שם, או שהוא לא עשה עבודת מחקר, אומנם הוא היה איש משטרה, אבל היום הוא לא איש משטרה – צריך לבדוק את זה אם מעלים חשדות.

משה גפני: עשינו את זה ברוב הישיבות הקודמות, ולכן אנחנו מוציאים כרגע את שתי העמותות הללו.

משה גפני: אני מצביע על השאר, על הרשימה 11-657-17.

משה גפני: מי בעד אישור מלבד שתי העמותות האלה?

משה גפני: מי נגד?

משה גפני: מי נמנע?

משה גפני: בעד אישור רשימה 11-657-17 – פה אחד

משה גפני: נמנעים – אין

משה גפני: העמותות האלה אושרו.

משה גפני: יש לנו את סעיף 61, שלפי דבריך, לאחר שנבדק העניין שהעלה חבר הכנסת מיקי לוי בישיבה הקודמת מתברר שזה אדם אחר, אין עליו את החשדות האלה.

משה גפני: אישרנו את בית ספר מנדל למנהיגות חינוכית.

משה גפני: מי בעד אישור סעיף 61 מס' 11-661-17 – ירים את ידו.

משה גפני: מי נגד?

משה גפני: מי נמנע?

משה גפני: בעד אישור רשימה 11-661-17 – פה אחד

משה גפני: נמנעים – אין

משה גפני: האישורים ניתנו.

משה גפני: אני מודה לכם.

משה גפני: ארז אורעד, אני מודה לך.

משה גפני: אני מודה לך, בנימין למקין, על העבודה שעשיתם.

משה גפני: תבדקו בבקשה את שתי העמותות האלה שהוא העלה.